
ΜΑΛΤΑ 
“ΣΤΟ ΝΗΣΊ ΠΟΥ ΈΧΈΊ ΣΧΈΔΟΝ ΠΆΝΤΆ ΗΛΊΟ”
4 , 5 ΗΜΕΡΕΣ ΑΕΡΟΠΟΡΙΚΩΣ

1Η ΗΜΕΡΑ: ΑΠΕΥΘΕΙΑΣ ΠΤΗΣΗ ΓΙΑ ΜΑΛΤΑ - ΞΕΝΑΓΗΣΗ ΠΟΛΗΣ - ΠΕΡΙΟΧΗ ΦΛΟΡΙΑΝΑ - ΚΗΠΟΙ ΜΠΑΡΑΚΑ ΤΑΚΤΟΠΟΙΗΣΗ ΣΤΟ ΞΕΝΟΔΟΧΕΙΟ
 Συγκέντρωση στο αεροδρόμιο «ΜΑΚΕΔΟΝΙΑ», έλεγχος εισιτηρίων και απευθείας πτήση για τη Μάλτα, την πολιτιστική πρωτεύουσα της Ευρώπης για το 2018. Κατά την άφιξή μας, γνωρίζουμε τον έμπειρο συνοδό μας και ξεκινάμε την πεζή ξενάγηση στην εντυπωσιακή πρωτεύουσα Βαλέτα, την ιστορική καστροπολιτεία-οχυρό των Ιπποτών του Αγίου Ιωάννη (Μνημείο UNESCO). Η διαδρομή μας ξεκινά από την περιοχή της Φλοριάνα, όπου θα δούμε τον Ναό του Αγίου Πούπλιου, την προτομή του Ι. Παπάφη, το Μνημείο Ανεξαρτησίας και το Συντριβάνι των Τριτώνων. Περνώντας την κεντρική πύλη, περιηγούμαστε στα γραφικά σοκάκια με τα χαρακτηριστικά κλειστά ξύλινα μπαλκόνια και τα επιβλητικά palazzi, με το Φρούριο Saint Elmo να δεσπόζει στην άκρη του ακρωτηρίου. Στη συνέχεια, επισκεπτόμαστε τους περίφημους Κήπους Άνω Μπαράκα για μια συγκλονιστική πανοραμική θέα στο Μεγάλο Λιμάνι και τις Τρεις Ιστορικές Πόλεις, οι οποίες συνδέονται με τις μεγάλες πολιορκίες του 1565 και του 1942. Κατά την περιήγηση θα δούμε το Παλάτι του Μεγάλου Μαγίστρου και τον επιβλητικό Καθεδρικό Ναό του Αγίου Ιωάννη, ένα μπαρόκ αριστούργημα που φιλοξενεί δύο σπουδαία έργα του Καραβάτζιο: τον «Αποκεφαλισμό του Αγίου Ιωάννη του Βαπτιστή» και τον «Άγιο Ιερώνυμο». Διασχίζουμε τον κεντρικό πεζόδρομο Triq Ir-Repubb lika, θαυμάζοντας τα ιστορικά κτίρια που διατηρούν την αυθεντική ατμόσφαιρα μιας άλλης εποχής. Μετά το τέλος της ξενάγησης απολαμβάνουμε ελεύθερο χρόνο για βόλτα, ενώ το απόγευμα μεταφερόμαστε στο ξενοδοχείο μας. Για το βράδυ, προτείνεται μια βόλτα στην κοσμοπολίτικη παραλιακή του Αγίου Ιουλιανού (St. Julian’s) που σφύζει από ζωή με παραθαλάσσια εστιατόρια και μπαρ.
 2Η ΗΜΕΡΑ: ΕΚΔΡΟΜΗ ΣΤΙΣ ΤΡΕΙΣ ΠΟΛΕΙΣ (SENGLEA, VITTORIOSA, COSPICUA) – ΜΑΡΣΑΣΛΟΚ
 Μετά το πρωινό στο ξενοδοχείο, αναχωρούμε για μία από τις πιο αυθεντικές και ιστορικές περιοχές της Μάλτας, τις περίφημες Τρεις Πόλεις (The Three Cities): την Κοσπίκουα, την Βιτοριόζα και την Σέγκλια. Το μοναδικό αυτό σύμπλεγμα οχυρωμένων πόλεων, χτισμένο αμφιθεατρικά στις όχθες του Μεγάλου Λιμανιού (Grand Harbour), υπήρξε η πρώτη έδρα των Ιωαννιτών Ιπποτών κατά τη Μεγάλη Πολιορκία του 1565. Εδώ η ιστορία αιώνων ζωντανεύει μέσα από τα επιβλητικά τείχη, τα παλάτια, τις εκκλησίες και τα παραδοσιακά κτίρια. Η περιοχή φέρει έντονες επιρροές από τους Φοίνικες, τους Ρωμαίους, τους Άραβες, τους Νορμανδούς και τους Βρετανούς, συνθέτοντας ένα ξεχωριστό πολιτιστικό μωσαϊκό. Θα περπατήσουμε στα γραφικά μεσαιωνικά δρομάκια, ανάμεσα σε ιστορικά κτίρια που συνδέονται με την περίοδο της Ιεράς Εξέτασης και παλιά μοναστήρια, απολαμβάνοντας μια συγκλονιστική πανοραμική θέα προς τη Βαλέτα από τις ιστορικές επάλξεις. Στη συνέχεια, κατευθυνόμαστε προς το νότιο τμήμα της Μάλτας και το γραφικό ψαροχώρι Marsaxlokk, ένα από τα πιο παραδοσιακά και πολυφωτογραφημένα σημεία του νησιού. Το πανέμορφο αυτό λιμανάκι ξεχωρίζει για τις χαρακτηριστικές πολύχρωμες βάρκες luzzu, τη γνήσια μαλτέζικη ατμόσφαιρα και τις εξαιρετικές ψαροταβέρνες του που σερβίρουν φρέσκα θαλασσινά και τοπικές σπεσιαλιτέ. Εκεί θα έχουμε άφθονο ελεύθερο χρόνο για βόλτα στην παραλιακή ζώνη, αγορές τοπικών προϊόντων από την παραδοσιακή υπαίθρια αγορά και μια αυθεντική γνωριμία με την καθημερινότητα των κατοίκων. Το απόγευμα επιστρέφουμε στο ξενοδοχείο μας. Για το βράδυ, σας προτείνουμε μια βόλτα στα ατμοσφαιρικά, φωτισμένα σοκάκια της ιστορικής πρωτεύουσας, για να απολαύσετε ένα ποτήρι εκλεκτό τοπικό κρασί σε κάποιο από τα κρυμμένα wine bars, θαυμάζοντας τη μαγευτική θέα προς το φωτισμένο Grand Harbour.
 3Η ΗΜΕΡΑ: ΠΡΟΑΙΡΕΤΙΚΗ ΕΚΔΡΟΜΗ ΣΤΟ ΓΚΟΖΟ (GOZO) 
Σήμερα σας προτείνουμε μια μοναδική ολοήμερη εκδρομή στο μαγευτικό νησάκι Γκόζο, το δεύτερο μεγαλύτερο νησί του αρχιπελάγους της Μάλτας. Για να φτάσουμε εκεί, μεταφερόμαστε στο πορθμείο και επιβιβαζόμαστε στο ferry boat, απολαμβάνοντας μια όμορφη θαλασσινή διαδρομή. Η εξαιρετική φυσική ομορφιά του τοπίου, τα υπέροχα σπίτια, οι παραδοσιακές πέτρινες αγροικίες, καθώς και η συνεχής εναλλαγή των καταπράσινων εικόνων, θα σας πείσουν γρήγορα για το πόσο πολύ άξιζε η επίσκεψή σας στο ιδιαίτερο αυτό νησί. Κατά την περιήγησή μας, θα επισκεφθούμε την πρωτεύουσα Ραμπάτ (γνωστή και ως Βικτώρια), στην καρδιά της οποίας δεσπόζει το περίφημο μεσαιωνικό κάστρο (Citadel), προσφέροντας εκπληκτική θέα, καθώς και η γοητευτική παλιά πόλη με τα δαιδαλώδη στενά της. Στη συνέχεια, θα κατευθυνθούμε προς την περιοχή όπου, σύμφωνα με τη μυθολογία και την Οδύσσεια του Ομήρου, κατοικούσε η νύμφη Καλυψώ, ενώ θα αντικρίσουμε και την εντυπωσιακή, χρυσοκόκκινη παραλία Ramla, η οποία λόγω της άγριας ομορφιάς της αποτέλεσε το ιδανικό φυσικό σκηνικό για τα γυρίσματα της χολιγουντιανής ταινίας «Τροία». Ακόμη, θα σταματήσουμε στο γραφικό, παραθαλάσσιο ψαροχώρι Σλέντι (Xlendi), που βρίσκεται φωλιασμένο ανάμεσα σε επιβλητικά βράχια. Εκεί θα έχουμε άφθονο ελεύθερο χρόνο για να απολαύσουμε ένα γεύμα με τοπικές σπεσιαλιτέ ακριβώς δίπλα στη θάλασσα και να κάνουμε τις αγορές μας σε όμορφα αναμνηστικά. Αργά το απόγευμα, παίρνουμε το πλοίο της επιστροφής και μεταφερόμαστε πίσω στο ξενοδοχείο μας. Για το βράδυ, σας προτείνουμε μια βόλτα στην άκρως κομψή και κοσμοπολίτικη περιοχή του Portomaso, η οποία θα σας εντυπωσιάσει με την επιβλητική, πολυτελή μαρίνα της, τα εντυπωσιακά γιοτ και τα στυλάτα μαγαζιά της που προσφέρονται για έναν βραδινό περίπατο με ξεχωριστό στυλ.
 4Η ΗΜΕΡΑ: ΕΚΔΡΟΜΗ ΜΟΣΤΑ - ΜΕΔΙΝΑ - ΠΕΡΙΗΓΗΣΗ - ΠΤΗΣΗ ΕΠΙΣΤΡΟΦΗΣ
 Μετά το πρωινό, ξεκινάμε με πρώτη στάση στον εντυπωσιακό Καθεδρικό Ναό της Μόστα, ο οποίος διαθέτει τον τρίτο μεγαλύτερο τρούλο στην Ευρώπη. Στη συνέχεια, ανηφορίζουμε προς τον λόφο του Ραμπάτ για να επισκεφθούμε την οχυρωμένη Μεδίνα, τη μεσαιωνική πρωτεύουσα του νησιού που περιβάλλεται από μια μυστηριώδη ατμόσφαιρα. Η πόλη καταστράφηκε από τον σεισμό του 1693, αλλά με προσεκτική αναπαλαίωση και τη βοήθεια της UNESCO διατηρεί τη θαυμάσια μπαρόκ αρχιτεκτονική της, η οποία συνδυάζεται με αραβικά και νορμανδικά στοιχεία από την εποχή που εγκαταστάθηκε εδώ η παλιά μαλτέζικη αριστοκρατία. Γνωστή και ως «Σιωπηλή Πόλη», η Μεδίνα αποτελεί την πιο κομψή περιοχή της Μάλτας. Στα ήσυχα σοκάκια της, όπου δεν υπάρχει εμπορική ζωή και φωτεινές επιγραφές, η μαγική ατμόσφαιρα παραμένει αναλλοίωτη. Στη βόλτα μας θα θαυμάσουμε εντυπωσιακά πυργόσπιτα, πετρόχτιστα μοναστήρια, παλάτια και βαριές ξύλινες πόρτες. Η μοναδική αυτή ατμόσφαιρα την έκανε ιδανικό σκηνικό για τη σειρά Game of Thrones, με την πύλη της πόλης να αποτελεί το σήμα κατατεθέν στη σκηνή εισόδου στο King’s Land ing. Τελειώνοντας την περιήγηση, μεταφερόμαστε στη Βαλέτα για τις τελευταίες μας βόλτες και αγορές, και στη συνέχεια μεταβαίνουμε στο αεροδρόμιο για την πτήση της επιστροφής.

ΣΤΗΝ ΠΕΝΘΗΜΕΡΗ ΑΝΑΧΏΡΗΣΗ ΣΤΙΣ 29/10 ΤΟ ΠΡΟΓΡΑΜΜΑ ΔΙΑΜΟΡΦΏΝΕΤΑΙ: 
1Η ΗΜΕΡΑ: ΑΦΙΞΗ, ΞΕΝΑΓΗΣΗ ΒΑΛΕΤΑΣ & ΚΗΠΟΙ ΜΠΑΡΑΚΑ, ΜΕΤΑΦΟΡΑ ΣΤΟ ΞΕΝΟΔΟΧΕΙΟ ΔΙΑΜΟΝΗΣ
2Η ΗΜΕΡΑ: ΞΕΝΑΓΗΣΗ 3 ΠΟΛΕΙΣ, ΜΑΡΣΑΣΛΟΚ
3Η ΗΜΕΡΑ: ΠΡΟΑΙΡΕΤΙΚΗ ΕΚΔΡΟΜΗ ΣΤΟ ΓΚΟΝΖΟ 
4Η ΗΜΕΡΑ: ΞΕΝΑΓΗΣΗ ΜΟΣΤΑ, ΜΕΔΙΝΑ 
5Η ΗΜΕΡΑ: ΠΡΟΓΕΥΜΑ, ΜΕΤΑΦΟΡΑ ΣΤΟ ΑΕΡΟΔΡΟΜΙΟ


Περιλαμβάνονται: Στην πτήση 25-28/10 περιλαμβάνεται μια χειραποσκευή και μία αποσκευή έως 20kg ανά άτομο, ενώ στις πτήσεις ΑirMalta-Ryanair ένα προσωπικό αντικείμενο-χειραποσκευή διαστάσεων 40x20x25 & μία χειραποσκευή έως 10 κιλών διαστάσεων 55χ40χ20cm/άτομο•Πρωινό καθημερινά•Ασφάλιση αστικής ευθύνης. 
Δεν περιλαμβάνονται: Οτιδήποτε αναφέρεται ως προαιρετικό ή προτεινόμενο•Οι δημοτικοί φόροι διαμονής•Κόστος προαιρετικής εκδρομής Γκόνζο: 45€/ ενήλικας, 30€/παιδί•Πρόγραμμα διακοπών (χωρίς πρόγραμμα ξεναγήσεων) -50€/άτομο.

Νοn ref./Κανονική Τιμή

4 ΗΜΕΡΕΣ 25/10 - 28/10
	Diplomat 4* Silema
	739€/789€
	659€/699€
	169€

	
	Αrgento 4* St. Juliens
	745€/799
	699€/709€
	179€

	
	Vivaldi 4* St. Juliens
	759€/829€
	689€/735€
	199€

	
	The George 4* St. Juliens
	789€/849€
	659€/695€
	209€

	
	Radisson Blu Resort 5* St. Juliens
	
839€/889€
	
689€/759€
	
239€

	ΑΕΡΟΠΟΡΙΚΗ AIR MALTA Θεσσαλονίκη - Μάλτα 05.45 - 06.20 / Μάλτα - Θεσσαλονίκη 23.55 - 02.50*



	
ΠΕΡΙΟΔΟΣ ΤΑΞΙΔΙΟΥ
	
ΞΕΝΟΔΟΧΕΙΟ ΤΟΠΟΘΕΣΙΑ
	
ΤΙΜΗ ΔΙΚΛΙΝΟ/ΤΡΙΚΛΙΝΟ
Non ref./Κανονική Τιμή
	
ΤΙΜΗ ΠΑΙΔΙΟΥ ΕΏΣ 12 ΕΤΏΝ Non ref./Κανονική τιμή
	
ΕΠΙΒΑΡΥΝΣΗ ΜΟΝΟΚΛΙΝΟΥ

	





5 ΗΜΕΡΕΣ 29/10 - 02/11
	
Diplomat 4* Silema
	
649€/689€
	
569€/599€
	
229€

	
	
Αrgento 4* St. Juliens
	
659€/699€
	
575€/615€
	
239€

	
	Vivaldi 4*
St. Juliens
	
675€/719€
	
589€/639€
	
249€

	
	Radisson Blu Resort 5* St. Juliens
	
759€/795€
	
609€/659€
	
289€

	ΠΕΡΙΛΑΜΒΑΝΕΤΑΙ ΤΟ ΣΥΝΟΛΟ ΤΩΝ ΦΟΡΩΝ ΑΕΡΟΔΡΟΜΙΟΥ

	ΑΕΡΟΠΟΡΙΚΗ AIR MALTA/RYANAIR Air Malta - Θεσσαλονίκη - Μάλτα 05.00 - 05.40 / Ryanair - Μάλτα - Θεσσαλονίκη 10.30 - 13.10

	ΔΥΝΑΤΟΤΗΤΑ ΜΕΤΑΦΟΡΑΣ ΑΠΟ ΞΑΝΘΗ - ΚΑΒΑΛΑ - ΣΕΡΡΕΣ - ΚΟΖΑΝΗ - ΒΕΡΟΙΑ - ΒΟΛΟ - ΛΑΡΙΣΑ - ΚΑΤΕΡΙΝΗ ΜΕ ΚΟΣΤΟΣ 10€/ΑΤΟΜΟ ΑΝΑ ΔΙΑΔΡΟΜΗ ΠΡΟΣ/ΑΠΟ ΤΟ ΑΕΡΟΔΡΟΜΙΟ ΘΕΣ/ΝΙΚΗΣ



